*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*50. számú előterjesztés*

Bátaszék Város Önkormányzat Képviselő-testületének 2024. március 20-án

16 órakor megtartandó ülésére

*A Társulási Tanács elnök beszámolója az általa vezetett társulások 2023. évi működéséről*

|  |
| --- |
| **Előterjesztő:** Dr. Bozsolik Róbert polgármester  **Készítette**: Dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix  mb.hatósági irodavezető  **Tárgyalja:**  valamennyi bizottság |

***Tisztelt Képviselő-testület!***

*Magyarország helyi önkormányzatairól szóló 2011. évi CLXXXIX. törvény 93. § 14. pontja* értelmében a társulásnak évente egyszer be kell számolnia az őt létrehozó önkormányzatok képviselő-testületeinek a társulás működéséről. Ennek eleget téve mellékeljük a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás és a Mikrotérségi Óvoda és Bölcsőde Intézmény-fenntartó Társulás elnökének beszámolóját az általa vezetett társulások 2023. évi működéséről.

***H a t á r o z a t i j a v a s l a t :***

**a Társulási Tanácsok elnökének beszámolója az általa vezetett társulás 2023. évi működéséről**

Bátaszék Város Önkormányzatának Képviselő- testülete a *Magyarország helyi önkormányzatairól szóló 2011. évi CLXXXIX. törvény 93. § 14. pontjában* foglaltakra figyelemmel

1. a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás,
2. a Mikrotérségi Óvoda és Bölcsőde Intézmény-fenntartó Társulás

elnökének, az általa vezetett társulás 2023. évi működéséről szóló beszámolóját elfogadja.

*Határidő:* 2024. április 5.

*Felelős*: dr. Firle-Paksi Anna aljegyző

(a határozat megküldéséért)

*Határozatról értesül:* TT elnöke

érintett önkormányzatok polgármesterei

irattár

**B e s z á m o l ó**

**a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2023. évi működéséről**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 93. § 14. pontja értelmében a társulás működéséről évente legalább egy alkalommal kötelező beszámolni az őt létrehozó önkormányzatok képviselő-testületeinek. Az írásos beszámolóval a társulás elnöke ezen kötelezettségének tesz eleget.

A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulást (a továbbiakban: ESZGY) Bátaszék városon kívül Alsónána, Alsónyék, Báta, Mórágy, Pörböly, Sárpilis és Várdomb községek képviselő-testületei a 2013. június 13-án megtartott együttes ülésen hozták létre 2013. július 1-jével. Ekkor fogadták el az intézmény-fenntartó társulás társulási megállapodását, melyet elfogadása óta a társulási tagok több ízben módosítottak. A társulási megállapodások módosításainak okai elsősorban központi jogszabályi változások voltak (pl. kormányzati funkciók megváltozásai, a szociális alapszolgáltatás terén bekövetkező változások stb.), illetve a pénzügyi elszámolásokhoz kapcsolódó határidők pontosítása, az év végi maradvány felhasználására vonatkozó szabályozás rögzítése. 2019-es év végén a helyi önkormányzati választásokat követően a polgármesterek személyében történt változás, valamint a közös hivatalok kialakulását követően a családsegítő és gyermekjóléti szolgáltatás terén bekövetkező ellátási terület változás átvezetése indokolta a társulási megállapodás módosítást. A társulási megállapodás további módosítására került sor 2023-ban két alkalommal, melynek oka egyrészt a védőnői feladat kikerülése a társulás feladatai közül (2023. július 1. napjától) másrészt a háziorvosi ügyelet megszűnése (2023. október 1. napjától) volt.

A társulási tanács 2013. június 25-én tartotta meg az alakuló ülését.

Az ESZGY egy intézményt tart fenn, a bátaszéki Gondozási Központot. A központon keresztül a társulás az alábbi feladatokat látja el:

1. az egészségügyről szóló 1997. évi CLIV. törvény 152. § (1) bekezdés c.) pontjában foglalt, alapellátáshoz kapcsolódó orvosi ügyelet ellátása (2023. október 1. napjáig),
2. a területi védőnő ellátásról szóló 49/2004.(V.21.) ESzCsM rendelet alapján védőnői feladatok ellátása (2023. június 30. napjáig),
3. a szociális igazgatásról és a szociális ellátásokról szóló 1993. évi III. törvény 62-65. §-aiban és 65/F. §-ában meghatározott étkeztetés, házi segítségnyújtás, családsegítés, nappali ellátás és feladat ellátási megállapodás alapján jelzőrendszeres házi segítségnyújtás szolgáltatás ellátása,
4. a gyermekek védelméről és a gyámügyi igazgatásról szóló 1997. évi XXXI. törvény 39-40. §-ában meghatározott gyermekjóléti szolgáltatási feladatok ellátása.

**A Társulási Tanács 2023. évben 8 alkalommal ülésezett:**

* **február 10-én**

A Társulási Tanács 294 983 532 Ft bevétellel és kiadással, 16 752 547 Ft céltartalékkal fogadta el a Társulás 2023. évi költségvetését.

A Társulási Tanács a bátaszéki központi orvosi ügyeleti ellátásban résztvevő orvosok ügyeleti óradíjait 2023. január 1. napjától - 2024. február 29. napjáig hétközi 3.572 Ft/óra, hétvégi (ünnepnapi) 4.481 Ft/órában, míg az asszisztensek ügyeleti óradíjait 2023. január 1. napjától - 2023. február 28. napjáig hétközi 1.400 Ft/óra, hétvégi (ünnepnapi) 1.708 Ft/órában állapította meg.

* **február 24-én**

A Társulási Tanács a Gondozási Központ Bátaszék álláshelyeinek számát 2023. március 1. napjától 27 főben állapította meg.

A Társulási Tanács a pénzügyi előirányzatokat nem érintő engedélyezett létszámbővítés miatt a Társulás 2023. évi költségvetésének I. számú módosításáról határozott.

A Társulási Tanács a Gondozási Központ módosított Szakmai Programját és mellékleteit, ezen belül a módosított Szervezeti és Működési Szabályzatát elfogadta.

* **május 5-én**

A Társulási Tanács a központi állami bérintézkedések miatti többletkiadásokra kapott pótlólagos állami támogatás beépítése miatt a Társulás 2023. évi költségvetésének II. számú módosításáról határozott.

* **május 31-én**

A Társulási Tanács a Társulás 2022. évi költségvetését 278 973 808 Ft bevétellel és kiadással, míg a céltartalék előirányzatát pedig 16 752 547 Ft-tal módosította. Továbbá a Társulás 2022. évi zárszámadását 275 643 961 Ft költségvetési bevétellel, 257 638 980 Ft költségvetési kiadással és 18 004 981 Ft költségvetési maradvánnyal elfogadta.

* **június 26-án**

A Társulási Tanács a 2022. évi pénzügyi teljesülésről szóló tájékoztatót tudomásul vette.

A Társulási Tanács a védőnői feladatellátásra vonatkozó változások kapcsán a társulási megállapodásának 7. számú módosítását, valamint a Gondozási Központ Bátaszék Alapító Okiratának módosító okiratát, és az egységes szerkezetbe foglalt szövegét elfogadta.

* **augusztus 31-én**

A Társulási Tanács tekintettel arra, hogy a védőnői szolgáltatás, valamint a munkavállalók foglalkoztatása kikerült a Gondozási Központ feladatellátásából, a Gondozási Központ módosított Szakmai Programját és mellékleteit, ezen belül a módosított Szervezeti és Működési Szabályzatát jóváhagyta.

A Társulási Tanács a Gondozási Központ Bátaszék álláshelyeinek számát 2023. szeptember 1. napjától 23 főben állapította meg.

* **szeptember 28-án**

A Társulási Tanács a háziorvosi ügyeleti rendszer működtetésének megszűnéséből kifolyólag a Gondozási Központ Bátaszék Alapító Okiratának módosító okiratát, valamint az Alapító Okirat egységes szerkezetbe foglalt szövegét jóváhagyta.

A Társulási Tanács a Gondozási Központ Bátaszék álláshelyeinek számát 2023. október 1. napjától 20 főben állapította meg.

A Társulási Tanács az egészségügyi alapellátás részét képező háziorvosi és házi gyermekorvosi ügyeleti ellátás átszervezése miatt a Gondozási Központ módosított Szakmai Programját és mellékleteit, ezen belül a módosított Szervezeti és Működési Szabályzatát jóváhagyta.

* **november 30-án**

A Társulási Tanács a központi költségvetésből biztosított ágazati pótlék előirányzatokba történő beépítésével, a Gondozási Központ dolgozóinak juttatott egyszeri keresetkiegészítésre megállapított társulási hozzájárulások feljegyzésével, a védőnői feladatellátásra biztosított pótlólagos forrás beépítésével, az orvosi ügyeleti ellátás 2023. október 1-jei megszűnésével, valamint a májusi normatíva felméréssel kapcsolatos előirányzat változásokra tekintettel a Társulás 2023. évi költségvetésének III. számú módosítását fogadta el.

A Társulási Tanács az Gondozási Központ Bátaszék Alapító Okiratának módosító okiratát, valamint az Alapító Okirat egységes szerkezetbe foglalt szövegét jóváhagyta.

A Társulási Tanács a Gondozási Központ Család- és Gyermekjóléti Szolgálata részére működési szünet elrendeléséről döntött.

Kérem a Társulás elmúlt évi munkájáról szóló beszámoló elfogadását.

**B e s z á m o l ó**

**a Mikrotérségi Óvoda és Bölcsőde Intézmény-fenntartó Társulás 2023. évi működéséről**

Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 93. § 14. pontja értelmében a társulás működéséről évente legalább egy alkalommal kötelező beszámolni az őt létrehozó önkormányzatok képviselő-testületeinek. Az írásos beszámolóval a társulás elnöke ezen kötelezettségének tesz eleget.

A Mikrotérségi Óvoda és Bölcsőde Intézmény-fenntartó Társulást (a továbbiakban: MOB) Bátaszék városon kívül Alsónyék és Pörböly községek képviselő-testületei a 2013. június 13-án megtartott együttes ülésen hozták létre 2013. július 1-jével, elfogadva az intézmény-fenntartó társulás társulási megállapodását, melyet elfogadása óta több ízben módosítottak a társulási tagok. A társulási megállapodások módosításának oka elsősorban központi jogszabályi változások voltak (kormányzati funkciók megváltozásai), illetve a pénzügyi elszámolásokhoz kapcsolódó határidők pontosítása, valamint az év végi maradvány felhasználására vonatkozó szabályozás tette szükségessé. 2018 májusában Alsónána Község Önkormányzata Társuláshoz csatlakozása miatt 2018. május 31-én új társulási megállapodás került aláírásra, mely 2018. szeptember 1. napján lépett hatályba. 2019-ben a helyi önkormányzati választásokat követően a polgármesterek személyében történt változás, majd Alsónána étkeztetéssel kapcsolatos önálló (külső szolgáltatóval történő) feladatellátása tette szükségessé a módosítást.

A Társulási Tanács 2013. június 25-én tartotta meg az alakuló ülését.

A Társulás tartja fenn a bátaszéki Mikrotérségi Óvoda, Bölcsőde és Konyhát. A Társulás az intézménye útján az alábbi feladatokat látja el:

1. a társult önkormányzatok részére alapfeladatként látja el a nemzeti köznevelésről szóló 2011. évi CXC. törvény 4. § 1. rendelkezései alapján az óvodai nevelést, a nemzetiségekhez tartozó óvodai nevelést, a többi gyermekkel, tanulóval együtt nevelhető, oktatható sajátos nevelési igényű gyermekek, tanulók óvodai nevelését, a Mötv. 13. § (1) bekezdés 6. pontjában előirt óvodai ellátást,
2. a gyermekek védelméről és a gyámügyi igazgatásról szóló 1997. évi XXXI. törvény 42. §-ában meghatározott bölcsődei ellátást és
3. a gyermek-és közétkeztetés biztosítását.

**A Társulási Tanács 2023. évben 7 alkalommal ülésezett:**

* **február 10-én**

A Társulási Tanács elfogadta a Társulás 2023. évi költségvetését 617 725 137 Ft bevétellel és kiadással, míg a céltartalék előirányzatát pedig 13 777 164 Ft-tal.

* **február 17-én**

A Társulási Tanács döntött a 2022/2023-as nevelési év heti nyitvatartásának, és nyári zárva tartásának rendjéről, valamint a Bátaszéki Mikrotérségi Óvoda, Bölcsőde és Konyha 2023/2024-es nevelési évére vonatkozó beíratási felhívását is jóváhagyta.

A Társulási Tanács a konyhai feladatellátáshoz kapcsolódó új 049010 kormányzati funkció felvételének bejegyzése céljából a Bátaszéki Mikrotérségi Óvoda, Bölcsőde és Konyha Alapító Okiratának módosító okiratát, valamint az Alapító Okirat új egységes szerkezetbe foglalt szövegét jóváhagyta.

* **május 5-én**

A Társulási Tanács a központi állami bérintézkedések miatti többletkiadásokra kapott pótlólagos állami támogatás beépítése miatt a Társulás 2023. évi költségvetésének I. számú módosításáról határozott.

* **május 31-én**

A Társulási Tanács a Társulás 2022. évi költségvetését 501 795 716 Ft bevétellel és kiadással, míg a céltartalék előirányzatát pedig 13 777 164 Ft-tal módosította. Továbbá a Társulás 2022. évi zárszámadását 501 536 612 Ft költségvetési bevétellel, 482 822 501 Ft költségvetési kiadással és 18 714 111 Ft költségvetési maradvánnyal elfogadta.

A Társulási Tanács meghatározta a MOB 2023/2024. nevelési évében indítható csoportjainak számát és dolgozói létszámát.

* **június 26-án**

A Társulási Tanács a Társulás 2022. évi pénzügyi elszámolásáról szóló tájékoztatót tudomásul vette.

* **augusztus 31-én**

A Társulási Tanács elfogadta az intézményvezetőnek a MOB 2022/2023-as nevelési év végrehajtásáról, valamint a 2023/2024-es nevelési év előkészületeiről szóló beszámolóját.

A Társulási Tanács a Bátaszéki Mikrotérségi Óvoda, Bölcsőde és Konyha 2023/2024-es nevelési év heti nyitvatartási rendjének meghatározását jóváhagyta.

A Társulási Tanács döntött a Bátaszéki Mikrotérségi Óvoda, Bölcsőde és Konyha dolgozói létszámának módosításáról a betöltött három pedagógiai asszisztens álláshely 2023. október 01-től való kibővítése céljából.

* **november 30-án**

A Társulási Tanács 614 941 820 Ft bevétellel és kiadással, 1 668 084 Ft céltartalékkal a Társulás 2023. évi költségvetésének II. számú módosításáról határozott.

A Társulási Tanács a Bátaszéki Mikrotérségi Óvoda, Bölcsőde és Konyha Alapító Okiratának módosító okiratát, valamint az Alapító Okirat egységes szerkezetbe foglalt szövegét jóváhagyta.

A Társulási Tanács a Bátaszéki Mikrotérségi Óvoda, Bölcsőde és Konyha részére működési szünet elrendeléséről döntött.

Kérem a T. Képviselő-testületeket a Társulás elmúlt évi munkájáról szóló beszámoló elfogadására.